Diari Oficial de la Generalitat Valenciana


Sumari del DOGV 3166, del 21-01-1998 (1997/12978)

Recurs ordinari número CO-116/97. Notificació de resolució de recurs.
---------------------------------------------------------------------

### Dades del document

Número de DOGV
:   3166

Data del DOGV
:   21-01-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1997/12037


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Recurs ordinari número CO-116/97. Notificació de resolució de recurs. [1997/A12757]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal notificar la resolució del recurs ordinari amb el número de referència interna CO-116/97 al senyor Carlos de la Iglesia García.
  
«Una vegada examinat el recurs ordinari formulat pel senyor Carlos de la Iglesia García, contra la resolució del Servei Territorial d'Alacant, en la sol·licitud de visat de contracte i ajudes econòmiques directes per a l'adquisició d'un habitatge de preu taxat, expedient 03-1T-0897/96, amb els següents
  
Antecedents de fet
  
Primer
  
El dia 17 de maig de 1996, es va presentar en el Servei Territorial d'Alacant la sol·licitud de visat de contracte i ajudes econòmiques directes per l'adquisició d'un habitatge de preu taxat.
  
Segon
  
En vista de la documentació presentada i d'acord amb el que estableix l'article 2, paràgraf tercer de l'Ordre de 10 d'octubre de 1995, del conseller d'Obres Públiques, Urbanisme i Transports, el Servei Territorial va dictar una resolució per la qual s'acorda no donar tràmit a la sol·licitud d'ajudes econòmiques sol·licitades, ja que aquesta s'havia formulat després del 15 d'octubre de 1995.
  
Tercer
  
Contra aquesta resolució, la part interessada va interposar un recurs ordinari quan pertocava i en la forma escaient.
  
Fonaments de dret
  
Primer
  
Aquesta Direcció General és competent per a la resolució d'aquest recurs ordinari, tant pel que estableix l'article 114 i 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i PAC), com pel que estableix el Decret 65/1991, de 15 d'abril, del Consell de la Generalitat Valenciana (DOGV núm. 1.547, de 21 de maig).
  
Segon
  
El que disposen els articles 107, 110, 114, 115, 116 i 117 de la la Llei 30/1992, de 26 de novembre, de Règime Jurídic de les Administracions Públiques i del Procedimient Administratiu Comú, quant a l'admissió i tramitació del recurs ordinari.
  
Tercer
  
L'Ordre de 26 de setembre de 1995, del Ministeri d'Obres Públiques, Transports i Medi Ambient, per la qual es regula el tancament ordenat del sistema de finançament de les actuacions protegibles del Pla d'Habitatge 1992-1995, amb referència a la data límit de 15 d'octubre de 1995, obliga la Generalitat Valenciana, una vegada sobrepassats els objectius d'aquest i exhaurits els recursos que li havien sigut assignats, a adoptar les seues pròpies mesures en relació amb el tancament esmentat; la qual cosa estableix, en compliment de la meritada ordre ministerial, l'Ordre de 10 d'octubre de 1995, del conseller d'Obres Públiques, Urbanisme i Transports, per la qual s'adopten mesures en relació amb el tancament de l'esmentat Pla d'Habitatge 1992-1995.
  
Quart
  
De conformitat amb el que estableix l'article 2, paràgraf tercer de l'Ordre de 10 d'octubre de 1995, del conseller d'Obres Públiques, Urbanisme i Transports, "no es tramitaran les sol·licituds de visat de contracte per a l'adquisició d'habitatges de preu taxat que s'hagen presentat de sprés del 15 d'octubre de 1995".
  
Cinqué
  
En el cas de què tractem, examinada la documentació que hi ha en l'expedient, es comprova que es va presentar una sol·licitud de visat de contracte i ajuda econòmica directa per a l'adquisició d'un habitatge de preu taxat el 17 de maig de 1996, és a dir, després de la data límit de 16 d'octubre de 1995 i una vegada finalitzat el Pla d'Habitatge 1992-1995 a la Comunitat Valenciana, per la qual cosa cal confirmar la resolució dictada pel Servei Territorial.
  
Sisé
  
D'altra banda, si s'incloguera aquesta actuació en el Pla d'Habitatge 96-99, caldria considerar com a data de presentació de la sol·licitud el 2 de juliol de 1996, dia en què va entrar en vigor el Decret 113/1996, de 5 de juny, del Govern Valencià i, per tant, moment inicial per a admetre a tràmit les sol·licituds, la qual cosa comportaria igualment denegar les ajudes per haver transcorregut més de dos mesos entre la data de la compravenda i la de sol·licitud, segons estableix l'article 5, apartat tercer del mateix Decret 113/1996.
  
Vistos la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'Ordre de 10 d'octubre, del conseller d'Obres Públiques, Urbanisme i Transports, el Decret 113/1996, de 5 de juny, del Govern Valencià, i la resta de legislació de general i pertinent aplicació, resolc:
  
Desestimar el recurs ordinari interposat pel senyor Carlos de la Iglesia García, contra la resolució de 25 d'octubre de 1996, del Servei Territorial d'Arquitectura i Habitatge d'Alacant, la qual queda confirmada.
  
Contra aquesta resolució, que exhaureix la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la notificació d'aquesta.
  
Per a la interposició d'aquest recurs, serà un requisit imprescindible que, prèviament, el recurrent en comunique a aquest òrgan la interposició. Tot això de conformitat amb el que estableix l'article 57.2.f (en relació amb la disposició addicional onzena de la LRJAP i PAC) i l'article 58 de la Llei Reguladora de la Jurisdicció Contenciosa Administrativa, de 27 de desembre de 1956, així com l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense perjudici que puga interposar qualsevol altre recurs que estime convenient.